Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänane külaline ütleb, et enamus usklikke ei tea,
kuidas muuta Jeesus vastupandamatuks.
Lisaks sellele, et on üks parem viis, kuidas juhtida inimesi Jeesuse juurde,
on ka üks parem viis, kuidas saada terveks.
Ta on leidnud, et peale ta õpetusi
evangelisatsiooni ja tervendamise teemadel
on seda kõike lihtne teha.
Tahate ka teada, kui lihtne?
Kas on olemas üleloomulik meile tundmatu maailm?
Kas on elu pärast surma?
Kas on varjatud pimeduse jõude,
mis üritavad blokeerida Jumala õnnistusi su elus?
Kas inglid on olemas, kaitstes meid üleloomulikult
ja tehes relvituks me vaenlased?
Kas me saame unenägudes taevaseid sõnumeid?
Kas me saame avada iidseid, üleloomulikke saladusi?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik!“
Kas teadsite, et teile on jäetud üks pärand?
Nataša teadmiste kohaselt
oli ta vanavanaisa ainus kristlane nende peres.
Endises Nõukogude Liidus
valitsesid 70 aastat ateism ja kommunism.
Kui vana te olite, kui oma esimest Piiblit nägite?
Umbes 30-aastane.
Kujutate ette?
Ta oli 30-aastane, kui esimest korda Piibli avas.
Teda kasvatati ateistina.
Ta ei suutnud mõista neid, kes uskusid Jeesusesse,
aga ta vanavanaisa
kogus korra nädalas nende suure pere kokku
ja luges neile millisest raamatust?
Ta võttis oma suure Piibli välja,
tegi selle lahti, pani prillid ette,
võttis nö sõrme alt mõne koha lahti ja hakkas lugema.
Mu vanaema - tema tütar, rääkis mulle seda lugu ikka ja jälle,
sest kui ma olin alles laps, käisin igal suvel vanaema juures
ja siis ta alati rääkis seda lugu.
Ma ise oli kasvanud üles kommunistliku mõtteviisi all
ega teadnud Jumalast midagi.
Nii arvasin, et see oli mingi väljamõeldud
või lihtsalt kummaline lugu.
Kui ma aga ise sain mingi hetk kristlaseks,
siis esimene asi, mida Püha Vaim mulle meelde tuletas,
oli see lugu.
Nii teadsin ka, et see oli igakord ime,
kui mu täiesti kirjaoskamatu vanavanaisa,
kes ei osanud lehtegi lugeda,
avas igal pühapäeval oma Piibli, sättis oma 11 last laua ümber istuma
ja luges neile Jumala Sõna.
Kuniks ühel päeval üks Nataša kolleegidest - Alla,
kes oli ka ateist,
helistas talle ja ütles, et tal on ajukasvaja.
Mida ta ütles, kui teile helistas?
Ta kutsus mind enda juurde külla.
Me polnud peaaegu aasta otsa näinud,
mistõttu läksin talle külla ja ta hakkas mulle Jeesusest rääkima.
Ta jagas mulle oma loo, kuidas tal avastati ajukasvaja.
Tolleaegne Nõukogude Liidu meditsiinisüsteem
oli väga vaene,
mistõttu arst ütles selle diagnoosi peale,
et Alla sureb, kuna nad ei saa teda aidata.
Ta käis läbi kõik sensitiivid ja selgeltnägijad,
jõudes viimasena oma tädini, kes oli nö põrandaalune nelipühilane.
Tädi viis ta kogudusse,
kus Alla võttis Jeesuse oma südamesse vastu
ning kõigi nende usklike silme all ta paistetus ja valu kadusid
ja Alla sai terveks.
Ta läks järgmine päev kõigi oma medpaberitega arsti juurde
paludes, et nad teeks uued analüüsid.
Nad olid täiesti šokis, kui nägid, et Alla oli täielikult terve.
Mida te sellest kõigest arvasite, kui ta teile sellest rääkis?
Ma arvasin sama, mida arstid olid talle öelnud:
"Seletamatuid asju sünnib vahel,
aga Jumala tegu pole see kindlasti, sest Jumalat pole ju olemas."
See on see, mida ma talle ütlesin.
"Ära räägi mulle Jeesusest, kes on mingi mütoloogiline tegelane."
See on just see, mida NL entsüklopeediad ütlesid
ja mida leidus kõigis raamatukogudes üle NL'I -
"Jeesus Kristus - tegelane mütoloogiast."
Nii ma Allale ütlesingi: "See kõik on vaid muinasjutt."
Samas andis ta teile kaasa ühe kristliku ajakirja,
mille te alles jätsite,
sest endises Nõukogude Liidus polnud neid saada.
Alla andis mulle kristliku ajakirja, mis oli venekeelne
ja smuugeldatud Nõukogude Liitu vene rahvusest baptistide poolt,
kes elasid Sacramentos, Kalifornias.
Võtsin selle vastu, kuid palusin, et ta ei helistaks mulle enam,
sest ma ei tahtnud enam kuulda ei Jumalast ega Jeesusest.
"Tore, kui Ta sind aitas, aga ma ei taha uskuda Temasse.
Kui olen üks päev selleks valmis, küll ma siis helistan sulle."
Ja ma läksin ära.
Mida Alla selle kõige peale mõtles, kui te uksest välja astusite?
Ta ütles mulle hiljem:
"Kui sa uksest välja astusid, läksin palvesse ja ütlesin Jumalale:
"Tema läheb küll põrgu. Ta suhtes pole mingit lootust."
Ta tõesti andis alla mu suhtes, sest olin nii tõrjuv selle kõige osas.
Olin lausa kalk ega võtnud seda kui tõde.
Lugesin selle ajakirja kaanest kaaneni läbi.
See oli esimene kristlik üllitis, mida olin elus eales näinud,
mistõttu otsustasin kirjutada selle toimetajale, öeldes:
"Olen 29-aastane ja ateist.
Ma ei usu Jumala olemasolusse.
Sest kui Ta oleks olemas, siis miks...?"
ja siis ma esitasin seal mitmeid erinevaid küsimusi.
Panin selle kirja posti.
Mihhail Gorbatšov sai just samal ajal kommunistliku parte juhiks,
mis tõi kaasa pisut rohkem vabadust, aga olime siiski üsna suletud riik
ja KGB vaatas läbi kõik me kirjad.
Nii ei julenud ma isegi loota, et nad laseks mu kirja üle piiri.
Kuid iseenesegi üllatuseks sain ma 2 kuud hiljem paki.
Tegin selle lahti
ja nägin elu esimest korda sinist, venekeelset Piiblit.
Mõistsin selle kõige järel, et sa võid ju elada keset valetamist
ja kogeda maal, kus elad, 70 aasta jooksul ajupesu,
kuna seal valitsev süsteem väidab, et Jumalat pole olemas.
Nii ei tea sa ka enam, mis on tõde ja mis mitte.
Kui sa aga otsid tõde ja siis leiad selle,
tunneb kõik su sees selle kohe ära.
Nii et, kui avasin Piibli kõige esimese lehe ja salmi:
"Alguses lõi Jumal taeva ja maa..." siis midagi toimus mu sees.
See kõik tundus nii tuttav,
kuigi ma polnud seda kunagi lugenud ega näinud.
Iga viimne kui rakk mu ihus tundus reageerivat sellele tõele.
Tookord ma muidugi ei teadnud, mida see kõik tähendab,
aga Jumal juba koputas mu südame ukse taga,
püüdes ilmutada end mulle.
Mulle saadetud pakis oli nii Piibel, kui mitmeid kristlikke brošüüre.
Samas aga ei saanud ma aru, miks nad olid saatnud mulle
10 ühesugust eksemplari ühte kristlikku ajalehte?
Mis juhtus, oli see,
et kui tõin selle paki koos kristliku kirjandusega koju,
panin selle lauale
ja hakkasin nii ühte sealset ajakirja kui ajalehte lugema,
tuli mu isa koju, kes oli Nõukogude sõjaväe ohvitser
ja õpetas 28 aastat kommunistlikku ideoloogiat.
Nähes koju jõudes kogu seda kristlikku kirjandust
sai ta väga pahaseks ja käskis sellest lahti saada.
Ta ütles: "Sest muidu "nad" tulevad, näevad seda ja arreteerivad meid."
Ma ei teadnud, kes need "nad" on,
aga ta käskis mul neist asjadest lahti saada.
Me olime perega suured lugejad.
Meile meeldis lugeda ja meil oli palju raamatuid.
Dostojevski, Tšehhov, Puškin...
Ma peitsin need kristlikud brošüürid raamatute vahele ära
ja ühe kristliku ajalehe oma tuppa.
Ülejäänud 9 ajalehte viisin aga naabrite postkastidesse,
sest Nõukogude Liidus ei lastud kunagi millelgi raisku minna.
Me elasime ajal, kus midagi polnud saada
ja nii ei visatud ka ajalehti ära.
Nii ma siis paningi need lehed naabrite postkastidesse,
mõeldes, et kui nad saavad ka usklikuks,
siis ma ei pea vähemalt üksi Siberisse sõitma.
Siis aga juhtus üks ime.
2 kuud peale seda, kui Nataša oli saatnud USA'sse kirja,
ühtpidi isegi uskumata, et see kohale jõuab,
sai ta sealt kirja tagasi
ja te olete šokis, kui kuulete, millised 2 lauset seal kirjas olid,
mis muutsid totaalselt Nataša elu.
Oleme kohe tagasi.
Naaseme peagi saatesse...
Üleloomulikkusel ei ole piire,
nii nagu pole ka piire sinu varustamiseks,
et saaksid osa oma üleloomulikust läbimurdest
ükskõik, kus ja millal.
ISN kristliku netivõrgustiku kaudu näed erinevaid saateid 24/7
nii oma nutiseadmete kui Smart-TV kaudu.
Saan näha oma lemmiksaateid, mil iganes soovin.
Mu trenn on enam kui tavaline, nii nagu ka ISN'i saated.
Lae tasuta ISN äpp alla juba täna!
Naaseme saatesse...
Hoian nüüd toolist kinni, kui räägite sellest kirjast,
mille saite 2 kuud peale USA'sse kirjutamist.
Isegi, et te ei oodanud seda vastust.
Ma sain selle kirja
paar kuud peale esimese paki saamist.
See Sacramentos tegutsev baptistide misjoniühing
oli väga ustav ja saatis mulle iga kuu ühe paki,
kus oli värske ajakiri, brošüürid ja 10 eksemplari kristlikku ajalehte.
Ja te muudkui panite neid postkastidesse? - Jaa.
Ta oli evangelist ilma enese teadmata!
- Just, ilma enese teadmata.
Kuniks ma sain ühel päeval kirja.
Ümbrikult oli näha, et see on Sacramentost, Kaliforniast,
aga saatjaks oli keegi ameeriklane.
Keegi Patrick, keda ma ei tundnud.
Avasin kirja ja hakkasin lugema.
See mees kirjutas mulle, et ta on kristlane
ja oli otsustanud külastada üht vene kogudust,
mis polnud kaugel ta kodust.
Ta kohtus seal vene koguduses ühe vene mehega - Nikolaiga,
kes oli selle kristliku ajakirja toimetaja,
kellele ma olin kirjutanud.
Nad hakkasid omavahel vestlema
ja Nikolai näitas talle minu saadetud kirja.
Ta ütles sellele ameeriklasele: "See naine on 29-aastane ateist
ega usu Jumala olemasolusse.
Palun palvetage ta eest." ja andis mu kirja sellele mehele.
See puudutas väga mu südant, kui sellest lugesin,
et ei see ameeriklane ega ajakirja toimetaja
ei visanud mu kirja minema,
vaid nad hoidsid selle alles ja kandsid seda endaga kaasas.
See tähendas mu jaoks, et mu elul on tähtsust
ja on keegi ameeriklane, kes pole ükskõikne mu suhtes.
Viimased kaks lauset selle mehe kirjas
olid aga viimaseks piisaks mu karikas.
Ta kirjutas: "Ma palvetan su eest ja Jumal armastab sind."
Oligi kõik.
Tänapäeval lõpetataksegi kirju selliste lausetega,
ilma selle peale suurt palju mõtlemata,
aga need kaks lauset muutsid mu elu.
- Mida te tundsite?
See oli midagi erilist, et keegi, keda olin pidanud vaenlaseks,
palvetas mu eest, hoolis minust ja soovis mulle parimat,
öeldes, et Jumal armastab mind.
Kuna lugesin kõike mulle saadetud kirjandust,
siis iga ajakirja ja ajalehe lõpus oli "Meie Isa palve".
Nii hakkasin mingi hetk mõtlema: "Aga mis siis, kui Ta ongi olemas?
Nii peaksin hakkama igaks juhuks enne magama minekut palvetama
ja seda "Meie Isa palvet" lugema.
Igaks juhuks."
Ja kui ma siis veel lugesin sealt kirjast,
et Jumal armastab mind,
siis see tungis mulle südamesse.
Olin nii elevil ja jooksin telefoni juurde,
et helistada oma sõbranna Allale.
Sellele, kes arvas, et lähete põrgusse?
- Jaa, tal polnud minu suhtes usku.
Kuid ma helistasin talle ja ütlesin, et sain USA'st kirja.
"Kujutad sa ette - üks ameeriklane kirjutas mulle!
Ja ta ütles, et Jumal armastab mind ja et ta palvetab mu eest.
Pean sulle näitama seda kirja ja tõlkima selle sulle ära."
Alla aga polnud väga elevil sellest, sest ta oli minu osas juba alla andnud.
Ta ütles: "Mul pole väga aega.
Pealegi on homme pühapäev ja ma lähen kirikusse."
Küsisin selle peale,
kas võin temaga kirikusse kaasa minna?
Lihtsalt selleks, et näidata talle seda kirja.
Ta sõbranna oli nii kindel Nataša põrgusse minekus,
et ei kutsunud teda isegi kirikusse.
No lõpuks oli ta siiski nõus ja me saime järgmine päev kokku.
Tõkisin talle bussisõidu ajal kogu selle kirja ära,
kuniks jõudsime kirikusse.
Tegu oli vana nelipühi kirikuga, mis oli elanud üle tagakiusu jne.
Istusime rõdul
ja mu silmad läksid korraga teenistuse ajal lahti.
Mõistsin, et Jumal on päriselt olemas ja see kõik on reaalne.
Nutsin ja sosistasin samas Jumalale:
"Jumal, anna andeks, et ma ei teadnud Su olemasolust.
Kui oleksin sellest teadnud, oleksin ka järginud Sind.
Anna andeks, aga ma lihtsalt ei teadnud Sinust midagi.
Kas saaksid mulle andestada?"
Siis aga esitati altarikutse
ja ma läksin põlvitasin ka altari ees nagu neil oli kombeks.
Kõik, mida ütlesin, oli nii spontaanne, aga tean, et Jumal oli selle taga.
Nutsin ja muudkui kordasin:
"Jeesus, ma ei teadnud, et oled olemas.
Anna andeks!"
Seejärel aga tuli koguduse pastor
ja aitas mul paluda meeleparanduspalve
ja võtta Jeesuse vastu oma ellu.
Ma poleks eales arvanud, et olen elanud nii suure koorma all,
aga sealt altarilt tõustes
oleks nagu kogu patu- ja maailma koorem
mu õlgadelt ära tõstetud.
Kogesin selle asemel hoopis rõõmu, rahu ja kergust.
Olin täielikult muudetud ja täiesti uus inimene!
Mu järgmine mõte oli:
"Pean minema ruttu koju ja rääkima sellest vanematelegi,
sest nad on kindlasti elevil uudisest, et Jumal on olemas
ja Jeesus on päris."
Nataša rakendati värske usklikuna tõlgina tööle
ja ta sai osa ilmutusest,
mida ükski noor kristlane polnud kunagi varem kogenud.
Ta sai teada,
et ta võib saata korda samu imesid nagu inimesed telekas.
Ta ei teadnud seda varem.
Ta arvas, et selleks läheb tarvis mingit erivõidmist Jumalalt,
kuniks sai erakordse ilmutuse,
mida vähesed on kogenud.
Oleme kohe tagasi.
Naaseme peagi saatesse...
Tunned sa vahel, et sind ei armastata ja soovid, et sa poleks sündinudki?
Et maailmal oleks ilma sinuta palju parem?
Tõde aga on see,
et on keegi, kes armastab sind üliväga.
Ta tundis sind juba enne aegade algust
ja pani su jaoks valmis rikklikud õnnistused.
Ta on kogunud kokku kõik su pisarad
ja rõõmustanud iga su õnnehetke üle.
Ta valvab su üle nii ööl kui päeval.
Ta on su suurim fänn.
Ta lõi sind su ema ihus
ja võttis su veel enne kõike loodut oma perekonda.
Ta on hoolinud sinust su sünnihetkest alates,
öeldes, et oled imeliselt ja kardetavalt loodud.
Tema mõtteid su suhtes on rohkem kui liiva rannas.
Ja isegi, kui su vanemad hülgaks su, võtaks Tema sind vastu.
Kui ka su ema unustaks su, ei unusta Tema sind iial.
Ta on sulle tõeliseks Isaks.
Ta on valinud sind olema oma Poja sarnane,
et võiksid olla osa Tema perekonnast.
Ta tõotab, et võid tunda Ta armastust ja toetuda sellele.
Tema armastus on täiuslik.
Ta ei hülga sind iial
ja Ta on tõotanud,
et kui sina hoiad Tema ligi, hoiab Tema ka sinu ligi.
Tahaksime rääkida Temast rohkem,
mistõttu lae endale alla ekraanil olev tasuta ingliskeelne raamat,
mille leiad ekraanil nähtava kodulehe kaudu.
Jumala üleloomulikkusel ei ole piire.
Nii nagu pole ka piire sinu üleloomulikuks läbimurdeks
ükskõik, kus ja millal.
ISN kristlik võrgustik on nähtav nii su nutiseadmetes kui Smart-TV's.
Seda tasuta ISN äpi kaudu.
Vaatajad on hämmingus imedest, mida mu saatekülalised on kogenud.
Nüüd aga on teil võimalus saada osa samast Jumala puudutusest.
ISN kaudu nähtavad saated on olemas 24/7
nii su nutiseadmetes kui Smart-TV's.
Saa osa tipptasemel õpetajate õpetusest
või lugematul hulgal "See on üleloomulik" saadetest.
Lihtsalt lae endale tasuta ISN äpp alla!
Telekavad olid lahedad mu vanemate põlvkonna ajal.
Tänu ISN äpile saan vaadata soovitut just siis, kui mulle sobib.
Ole valmis oma üleloomulikuks läbimurdeks,
tervenemiseks ja imeks!
Lae tasuta ISN äpp alla juba täna!
Naaseme saatesse...
Nataša, ütlesite, et te elu eesmärk
on muuta Jeesus vastupandamatuks kõigi inimeste jaoks.
Millest selline südamesoov?
Sest ma ise seisin nii kaua vastu
nii evangeeliumile, Jeesusele kui Jumalale.
Seetõttu tahangi, et Jumal oleks kõigile kergesti mõistetav
ja Jeesus nii vastupandamatu,
et inimesed võiks usus võtta vastu Ta armastuse
ja kogeda seejärel ka imesid.
Kuna te olite usklikuks saades oma ala professionaal keelte alal,
sai teist ka pastor T.L Osborn'i ja tema tütre tõlk.
Mis oli see suurim ilmutus, millest neid tõlkides osa saite?
Suurim ilmutus oli see, et vägi pole mitte sinus.
Sa ei pea omama mingit erilist võidmist või ande.
Pead lihtsalt teadma sõnumit, sest vägi peitub sõnumis.
Paulus ütles, et ta ei häbene evangeeliumi,
kuna see on Jumala vägi päästeks.
Kui sa tead sõnumit ehk siis tõde ehk evangeeliumi
ja inimesed usuvad sellesse,
siis see toob kaasa suurimad imed - tervenemised, pöördumised jne.
Te vaatajatena ei tea seda,
aga te ees on endise Nõukogude Liidu esimene naispiiskop,
kes on külastanud 36 000 erinevat küla.
Rääkige meile neist vanamemmedest seal.
Need vene "babuškad" ehk vanamemmed -
neil on olnud raske elu.
Mõne lehm on haige, teise mees peksab teda ja joob,
mistõttu nad vajavad sõnumit tõest ja Jumalast, kes neid aitab,
vabastades mehe joomisest ja tervendades lehma.
Oleme tõesti näinud imesid, kus Jumal on puudutanud ka loomi
ja lehmad on andnud parimat piima.
Üks memm ütles, et ta lehm on nüüd ka kristlane,
andes kõige maitsvamat piima.
Tõsiselt. See on see, mis juhtus.
Nataša nägi avatud nägemuse.
Palun, et ütleksite otse kaamerasse, mida te selles nägemuses nägite?
Nägin nägemuse,
kus seisin Jeesuse risti ees, kuhu Ta oli risti löödud.
Seisin risti jalamil ja püüdsin üles vaadata,
sest tahtsin näha Ta nägu.
Samas tundus, et see rist ulatub taevani
ja ma ei näinud Ta nägu.
Nägin vaid Ta naelutatud, veriseid jalgu.
Siis aga nägin suurt veretilka langemas Jeesuse ihult
ja see otsekui hõljus õhus.
Vaadates seda veretilka kuulsin Jumalat ütlemas mulle:
"Kas mõistad, et vaid ühest Jeesuse veretilgast piisab,
et kanda hoolt kogu maailma patu eest?
Samas valas Ta kogu oma vere ainuüksi sinu eest."
Mõtlesin: "See ongi see!
See ongi see, mis eristab uskliku elu teistest."
Isa, palun just praegu Jeesuse nimel kõigi inimeste eest, kes ei tunne Sind
või kes arvavad, et nad tunnevad Sind.
Palun ilmuta end ja oma armastust neile,
et nad mõistaks, et kõik Jeesuse kannatused
ja hind, mille Ta maksis,
ei olnud vaid kõigi eest tervikuna,
vaid see oli ka sinu eest isiklikult.
Kogu Ta veri sai valatud ainuüksi sinu eest.
Ohver, mille Ta sinu eest tõi, on väga isiklik,
mistõttu usu seda
ja võta Jeesus oma ellu vastu kui oma Issanda ja Päästjana.
Kuulutan kogu maailma ees:
Jeesus, Sina oled mu Issand.
Aamen.
ÜKS UUS INIMENE
Tema ise on meie rahu,
kes on loonud nii juudi
kui pagana üheks.
Ta on lammutanud meid lahutava müüri.
Ta eesmärk oli luua endas...
Luua endas...
Ta eesmärk oli luua üks uus inimene.
Üks uus inimene.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tundsin alati hirmu üleloomulikkuse ees,
kuniks hakkasin vaatama te saadet ja töötasin ka läbi te mentorõppe DVD.
Nüüdseks on hirm kadunud
ja usun, et olen selles vallas saanud Jumalalt midagi." Barbara
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Järgmises saates...
Tere! Mina olen David Hernandez.
Vaadake mind järgmises saates,
kus jagan, kuidas kogeda Püha Vaimu uusi dimensioone,
mis sõna otseses mõttes mõjutavad igat teie eluvaldkonda.
Tõlge: Anne-Ly Raukas